text: Sådan begraves en Harley Davidson entusiast
  25 september 2015 kl. 14.21
  John Petersen fik i dag en meget speciel begravelse i Aabenraa.
  John Petersen var nemlig en meget stor Harley Davidson entusiast. Derfor tilrettelagde han selv sin begravelse kort før han døde af kræft i en alder af 59 år – og i den indgik der en masse Harley’er.
  Vennerne fra Harley Davidson-klubben deltog således talstærkt i begravelsen. De var alle på Harley-motorcykler.
  Og kisten? Den blev kørt i en specialbygget sidevogn til en Harley Davidson.
  